จุดแรกขึ้นมาประมาณ 1 อาทิตย์ เริ่มต้นมาอาการรู้สึกเจ็บๆ จุดยังไม่ใหญ่ พอผ่านไป 3-4 วันเหมือนตรงนั้นจะเป็นแผลใหญ่ขึ้น จนตอนนี้ประมาณ 9 วันจุดเดิมนั้นเล็กลงและหายไปแล้ว เมื่อวานกลับมีจุดใหม่ขึ้นมาอีกที่ปลายลิ้นประมาณ 7-8 จุด เป็นสีแดงๆ รู้สึกเจ็บๆแสบๆ หรือผมไปกระตุ้นมัน เมื่อวานดันไปกินของเผ็ด วันนี้มากลายเป็นจุดสีขาวๆแล้วครับ คิดว่าต่อไปมันจะกลายเป็นแผลใหญ่เหมือนจุดแรกมั้ย แบบนี้ผมจะเป็นโรคอะไรมั้ยครับ
สวัสดีค่ะ อาการมีจุดขาวๆที่ลิ้น มีจุดแดงร่วมด้วย เจ็บ แสบดังกล่าวมา อาจจะเกิดจาก บาดแผลจากการบาดเจ็บ เช่นกัดลิ้น การสัมผัสสารที่ทำให้ระคายเคืองต่อเยื่อบุมากเช่นอาหารรสเผ็ดจัด หรือเป็น ตุ่มร้อนใน มักมีอาการเจ็บปวด มีหนองร่วมด้วย ลิ้นอักเสบ อาจเกิดจากการขาดวิตามินบางชนิดเช่นวิตามินบีควรสังเกตอาการว่าหลังจากหลีกเลี่ยงปัจจัยที่กระตุ้นที่เกี่ยวข้องแล้ว อาการดีขึ้นหรือไม่ หรือยังคงมีแผลเรื้อรัง หากมีแผลเรื้อรังที่เยื่อบุลิ้นไม่หายไป เจ็บเยอะ มีอาการชา มีเลือดหรือหนองไหลจากตุ่มดังกล่าวร่วมด้วย ควรไปพบแพทย์เพื่อตรวจเพิ่มเติมการดูแลตัวเองเบื้องต้น ไม่ไปแกะตุ่มที่เป็น ไม่เอาฟันไปกัด ไม่เอายาอะไรไปทา เพราะยังไม่ทราบการวินิจฉัยที่แน่ชัด